การจัดการ

(1) โครงสร้างการจัดการ

โครงสร้างกรรมการบริษัทประกอบด้วยคณะกรรมการทั้งหมด 3 ชุด คือ

+------------------------------+------------+------------+------------+
| รายชื่อ                        | คณะกรรมการ | คณะกรรมการ | คณะกรรมการ |
|                              |            |            |            |
|                              | บริษัท       | บริหาร      | ตรวจสอบ    |
+------------------------------+------------+------------+------------+
| 1. นายมนัส ลีวีระพันธุ์            |           |           |            |
+------------------------------+------------+------------+------------+
| 2. นายบุญปกรณ์ โชควัฒนา         |           |            |            |
+------------------------------+------------+------------+------------+
| 3. นายสำเริง มนูญผล            |           |           |            |
+------------------------------+------------+------------+------------+
| 4. นายบุณยสิทธิ์ โชควัฒนา         |           |           |            |
+------------------------------+------------+------------+------------+
| 5. นายสมศักดิ์ ธนสารศิลป์         |           |           |            |
+------------------------------+------------+------------+------------+
| 6. นายสันติ วิลาสศักดานนท์        |           |           |            |
+------------------------------+------------+------------+------------+
| 7. นายโมอิจิโร ยามาอูจิ          |           |            |            |
+------------------------------+------------+------------+------------+
| 8. นายทาเคโตชิ อาริคาวา        |           |            |            |
+------------------------------+------------+------------+------------+
| 9. นายกำธร พูนศักดิ์อุดมสิน        |           |            |            |
+------------------------------+------------+------------+------------+
| 10. นายมนู ลีลานุวัฒน์            |           |           |            |
+------------------------------+------------+------------+------------+
| 11. นายบุญเกียรติ โชควัฒนา       |           |            |            |
+------------------------------+------------+------------+------------+
| 12. นายทนง ศรีจิตร์             |           |           |            |
+------------------------------+------------+------------+------------+
| 13. นายโชคชัย อักษรนันท์         |           |            |           |
+------------------------------+------------+------------+------------+
| 14. นายโอฬาร ไชยประวัติ        |           |            |           |
+------------------------------+------------+------------+------------+
| 15. นายเหลือ สงวนพงษ์          |           |            |           |
+------------------------------+------------+------------+------------+
| นางดรุณี สุนทรธำรง              | เลขานุการ   |            |            |
|                              | คณะกรรมการ |            |            |
+------------------------------+------------+------------+------------+

 

อำนาจ – หน้าที่ ของคณะกรรมการบริษัทที่สำคัญมีดังนี้

1.  อนุมัติการให้กู้ยืม
    หรือการเข้าค้ำประกันวงเงินสินเชื่อแก่บริษัทที่มีความสัมพันธ์ทางธุรกิจกับบริษัทในฐานะผู้ถือหุ้นหรือบริษัทที่ทำการค้าระหว่างกัน
    ในส่วนที่เกินอำนาจของคณะกรรมการบริหาร

2.  อนุมัติธุรกรรมในกิจกรรมจัดหาเงิน บริหารเงิน และหรือการบริหารงาน
    ในเรื่องที่เกินอำนาจของคณะกรรมการบริหาร

3.  กำกับดูแลกิจการ ทบทวนและให้ความเห็นชอบกับนโยบาย กลยุทธ์ที่สำคัญ แผนงาน
    และงบประมาณประจำปี

4.  แต่งตั้งคณะกรรมการตรวจสอบให้มีหน้าที่และความรับผิดชอบตามที่คณะกรรมการกำหนด

5.  แต่งตั้ง ถอดถอน มอบอำนาจหน้าที่ ให้แก่คณะกรรมการบริหารไปปฏิบัติ

6.  ให้ความเห็นชอบ รายงานทางการเงิน
    ที่ผู้สอบบัญชีและคณะกรรมการตรวจสอบได้ตรวจสอบและหรือสอบทานแล้ว

7.  กำกับดูแลการปฏิบัติงานให้เป็นไปตามกฎหมาย

อำนาจ – หน้าที่ ของคณะกรรมการบริหารที่สำคัญมีดังนี้

1.  เสนอนโยบาย แผนงานและงบประมาณประจำปีต่อคณะกรรมการบริษัท

2.  พิจารณาอนุมัติการจัดหา และลงทุน ในทรัพย์สินถาวรแต่ละครั้งไม่เกินวงเงินที่กำหนด

3.  อนุมัติการลงทุน,
    ขายเงินลงทุนในหุ้นสามัญและหรือหลักทรัพย์อื่นใดที่ออกโดยบริษัทอื่นในวงเงินแต่ละครั้งไม่เกินวงเงินที่กำหนด

4.  อนุมัติการขอกู้ยืมเงินและเงื่อนไข เพื่อใช้ในกิจการแต่ละครั้งไม่เกินวงเงินที่กำหนด

5.  อนุมัติการให้กู้ยืมแก่
    บริษัทที่มีความสัมพันธ์ทางธุรกิจกับบริษัทในฐานะผู้ถือหุ้นหรือบริษัทที่ทำการค้าระหว่างกันแห่งละไม่เกินวงเงินที่กำหนด

6.  อนุมัติการเข้าเป็นผู้ค้ำประกันการใช้สินเชื่อของบริษัทที่มีความสัมพันธ์ทางธุรกิจกับบริษัทในฐานะผู้ถือหุ้นหรือบริษัทที่ทำการค้าระหว่างกันแห่งละไม่เกินวงเงินที่กำหนด

7.  พิจารณาและอนุมัติการจัดทำนิติกรรมสัญญาใด ๆ ที่ผูกพันบริษัท
    และหรือที่มิใช่ปกติวิสัยของธุรกิจในวงเงินแต่ละครั้งไม่เกินวงเงินที่กำหนด

8.  ดูแลให้มีการจัดทำรายงานทางการเงิน
    ให้ผู้สอบบัญชีทำการตรวจสอบและหรือสอบทานแล้วเสนอต่อคณะกรรมการตรวจสอบ
    และคณะกรรมการบริษัท ตามลำดับ

9.  กำกับดูแลกิจการของบริษัท

10. ดูแลการดำเนินงานของบริษัทให้เป็นไปโดยไม่ขัดต่อกฎหมาย ระเบียบ
    ข้อบังคับของทางราชการ ข้อบังคับของบริษัท และศีลธรรมอันดีของประชาชน

อำนาจ-หน้าที่และความรับผิดชอบของคณะกรรมการตรวจสอบ มีดังนี้

1.  สอบทานรายงานทางการเงินของบริษัท ให้ตรงต่อความเป็นจริง
    ครบถ้วนเพียงพอและเชื่อถือได้

2.  สอบทานให้บริษัทมีระบบการควบคุมภายในที่เหมาะสมและมีประสิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท และกำหนดค่าตอบแทน

4.  สอบทานให้บริษัทปฏิบัติตามข้อกำหนด และกฎหมายที่เกี่ยวข้อง

5.  สอบทานไม่ให้เกิดความขัดแย้งทางผลประโยชน์

6.  ปฏิบัติการอื่นใด ตามที่คณะกรรมการของบริษัทมอบหมาย และคณะกรรมการตรวจสอบเห็นชอบ

7.  จัดทำรายงานประจำปี
    การกำกับดูแลกิจการของคณะกรรมการตรวจสอบต่อผู้ถือหุ้นโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(2) การสรรหากรรมการและผู้บริหาร

  วิธีการคัดเลือกบุคคลที่จะแต่งตั้งเป็นกรรมการไม่ได้ผ่านคณะกรรมการสรรหา
  ในกรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
  กรรมการจะช่วยกันสรรหาบุคคลที่มีคุณสมบัติเหมาะสม เมื่อสรุปแล้วว่าเป็นท่านใด
  ก็จะให้กรรมการผู้จัดการใหญ่เสนอต่อที่ประชุมคณะกรรมการบริษัท เพื่อพิจารณา
  ซึ่งมติของคณะกรรมการต้องไม่น้อยกว่า ¾ ของกรรมการที่ยังเหลืออยู่

  ในกรณีกรรมการพ้นจากตำแหน่งตามวาระ
  คณะกรรมการจะช่วยกันสรรหาบุคคลที่มีคุณสมบัติเหมาะสม เมื่อสรุปแล้วว่าเป็นท่านใด
  คณะกรรมการก็จะเสนอต่อที่ประชุมผู้ถือหุ้น เพื่อพิจารณาพร้อมกันทุกรายตามจำนวนที่ครบวาระ
  โดยวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อเสียงหนึ่ง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
    เท่าจำนวนกรรมการที่ที่ประชุมผู้ถือหุ้นต้องเลือกตั้งในครั้งนั้นในกรณีที่บุคคล
    ซึ่งได้รับการเเลือกตั้งในลำดับถัดลงมามีคะแนนเสียงเท่ากันเกินจำนวนกรรมการ
    ที่ที่ประชุมผู้ถือหุ้นต้อง เลือกตั้งในครั้งนั้นให้ประธานเป็นผู้ออกเสียงชี้ขาด

(3) ค่าตอบแทนผู้บริหาร

  (3.1) ค่าตอบแทนที่เป็นตัวเงิน

  (ก) ค่าตอบแทนกรรมการรวม 15 ท่าน เท่ากับ 3,764,000.- บาท ในปี 2543
  โดยเป็นค่าตอบแทนในรูป ค่าพาหนะ เบี้ยประชุม

  ค่าตอบแทนคณะกรรมการตรวจสอบ 3 ท่าน เป็นเงิน 240,000.- บาท

  รวมทั้งสิ้น 4,004,000.- บาท

  (ข) ค่าตอบแทนคณะกรรมการบริหารและผู้บริหาร รวม 8 ท่าน

  (ปัจจุบันเหลือ 7 ท่าน) ในปี 2543

  เท่ากับ 20,288,959.- บาท ในปี 2543 โดยเป็นค่าตอบแทนในรูปเงินเดือน เงินอุดหนุน

  (3.2) ค่าตอบแทนอื่น

  กองทุนสำรองเลี้ยงชีพ ผู้ที่เป็นสมาชิกกองทุนสำรองเลี้ยงชีพ ก็จะได้รับเงินสมทบในอัตราร้อยละ
  8 ของค่าจ้าง หากในเดือนใดสมาชิกไม่ได้สะสมเงินเข้ากองทุน
  นายจ้างไม่ต้องจ่ายเงินสมทบให้สมาชิกผู้นั้นในเดือนนั้น ๆ

  เมื่อสมาชิกภาพสิ้นสุดลง สมาชิกจะได้รับเงินสมทบ
  รวมทั้งส่วนเฉลี่ยผลประโยชน์สุทธิตามเงื่อนไขของกองทุน

(4) การกำกับดูแลกิจการ

คณะกรรมการบริษัทได้ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
ที่เป็นไปตามแนวทางของตลาดหลักทรัพย์ฯ

(5) การดูแลเรื่องการใช้ข้อมูลภายใน

  บริษัทมีระเบียบข้อบังคับเกี่ยวกับการปฏิบัติงาน และบริษัทจะมีการประชุมกรรมการทุกเดือน
  และมีวาระเรื่องการถือหลักทรัพย์บริษัทฯ ของกรรมการบริษัท
  ซึ่งถ้ามีการซื้อขายหลักทรัพย์ผู้บริหารจะต้องแจ้งให้บริษัทฯ และ กลต ทราบทุกครั้ง

(6) บุคลากร

บริษัทฯ มีพนักงานรวมทั้งสิ้น 100 คน ไม่รวมกรรมการ และผู้บริหาร ปฏิบัติงานในฝ่ายโครงการสวนอุตสาหกรรม 47 คน และปฏิบัติงานในด้านการลงทุน การบริการ และหน่วยงานเพื่อสนับสนุนการดำเนินงานของบริษัทฯ 53 คน ในปี 2543 ได้จ่ายค่าตอบแทนรวมของพนักงานเท่ากับ 38,160,131.66 บาท โดยเป็นค่าตอบแทนในรูปเงินเดือน เงินอุดหนุน

  กองทุนสำรองเลี้ยงชีพ มีรายละเอียดเช่นเดียวกับผู้บริหาร

  บริษัทฯ ได้จัดส่งพนักงานเข้ารับการฝึกอบรมในสาขาวิชาที่เกี่ยวข้องอย่างสม่ำเสมอ
  เพื่อให้พนักงานได้พัฒนาตนเอง ให้มีความรู้ ความสามารถ เพิ่มมากขึ้นตลอดเวลา
  ซึ่งในกลุ่มได้มีการจัดตั้งเป็นชมรมบริหารบุคคลกลุ่มสหพัฒน์ และชมรมบัญชี และการเงินกลุ่มสหพัฒน์
  เพื่อจัดอบรมให้ความรู้ และให้ทราบถึงกฎระเบียบต่าง ๆ ที่มีการเปลี่ยนแปลง